Cwmni datblygu meddalwedd arbenigol yn ymweld â'r Coleg - Coleg Cambria
Cwmni datblygu meddalwedd arbenigol yn ymweld â'r Coleg
Yn ddiweddar cafodd myfyrwyr Cyfrifiaduro a Thechnoleg Gwybodaeth a Chyfathrebu Coleg Cambria Iâl sgwrs ddifyr gan Carl Dalton, cyd-sylfaenydd y cwmni Brain in a Jar, ynghylch cynhyrchu, rhaglennu a dylunio gemau consol.
Cwmni datblygu meddalwedd annibynnol yw Brain in a Jar sy'n arbenigo mewn efelychiadau a gemau chwaraeon moduro. Maent yn ddatblygwyr trwyddedig ar gyfer XBOX 360, Playstation 3, Nintendo Wii U a CP.
Daeth Carl Dalton, Cyfarwyddwr Creadigol y cwmni i siarad â'r myfyrwyr am bwysigrwydd Sicrwydd Ansawdd yn y broses o ddatblygu meddalwedd. Trafododd sut y mae Sicrwydd Ansawdd yn golygu gallu harneisio sgiliau cyfathrebu da, bod â gwybodaeth dda o gemau, rhoi sylw i fanylder a chael llawer o amynedd.
Siaradodd hefyd am rôl y cynhyrchydd, artistiaid a pheirianwyr. Daeth y cyflwyniad i ben gyda thrafodaeth ynghylch y rôl anoddaf un, sef dylunio.
Dywedodd Nigel Holloway Dirprwy Gyfarwyddwr y Cwricwlwm Cyfrifiaduro a TG yng Ngholeg Cambria "Cafwyd sgwrs ddiddorol iawn gan Carl ynghylch y diwydiant gemau. Roedd nifer fawr o fyfyrwyr yn bresennol, a bu i bawb fwynhau, a gofynnwyd llawer o gwestiynau ar y diwedd."
Tags: Brain in a Jar, Carl Dalton, Coleg Cambria Iâl Parc y Gelli, Cyfrifiaduro a Thechnoleg Gwybodaeth a Chyfathrebu, Nigel Holloway Rhannu